ארתור והמינימונים

ארתור והמינימונים (באנגלית: Arthur and the Invisibles, בצרפתית: Arthur et les Minimoys) הוא סרט פנטזיה אמריקאי-צרפתי משנת 2006 המשלב אנימציה ממוחשבת עם לייב אקשן. הסרט בוים על ידי לוק בסון. הסרט מבוסס על ספר הילדים "ארתור והמינימונים". בשנת 1960, ילד בן 10 בשם ארתור גר יחד עם סבתו דייזי בחווה שקטה ונעימה בקונטיקט. סבו ארצ'יבלד נעדר לזמן רב ואת הוריו, ארתור כמעט שלא ראה. דייזי מספרת לארתור סיפורים על אודות מסעותיו של ארצ'יבלד באפריקה. באחד הסיפורים הסבתא מספרת על חברות בין הבוגו מתסלאי הגבוהים והמינימונים הקטנטנים. לאחר שארצ'יבלד עזר לבוגו מתסלאי, הם והמינימונים נתנו לו אבני אודם כאות תודה על עזרתו. ארצ'יבלד הובא לביתם של המינימונים וראה שהם חיים בגינה ומגנים על אבני האודם. ארתור התלהב בעיקר מהתמונה של סלניה, נסיכת המינימונים. בינתיים, דייזי חייבת לשלם שכר דירה לפקח הבניה ארנסט דווידו, עבור יומיים. הוא הגיע מהבנק ותכנן לגרש את השניים. ארתור חשב שאבני האודם יוכלו לעזור לו ולדייזי לשלם את שכר הדירה והלך לחפש רמזים כדי למצוא את סבו האבוד. הוא פגש בגינה את הבוגו מתסלאי אשר הראו לארתור איך להגיע לארץ המינימונים מתחת לאדמה כך שיהפוך למינימון בעצמו. מתחת לגינה, כשפגש את המינימונים, ארתור הבין שמלתזאר מאיים עליהם. זהו יצור קטן אשר מנהל צבא של נקרופוליס מתחת לאדמה וזומם להציף את המינימונים ואת מקום המגורים שלהם. מלתזאר הושחת על ידי חיפושית עם בנו בשם דארקאס. ארתור, שהגן על החרב "המלך ארתור", משך את החרב מהסלע והגן על המינימונים מהצבא של מלתזאר. סיפראט, מנהיג המינימונים שלח את ארתור לנקרופוליס יחד עם הנסיכה סלניה ואחיה הקטן הנסיך בטאמש. השלישייה הסתכנו על ידי החיילים של מלתזאר מספר פעמים וגילו שמכונת ההשקיה שארתור עשה מקשים כדי להשקות את הצנונים בשביל סבתו נחתכו על ידי החיילים על מנת להשתמש בהם כצינורות כדי להציף את המינימונים. במהלך המסע ארתור מתאהב בסלניה. כאשר הגיעו לנקרופוליס, סלניה נישקה את ארתור, ובכך הפכה אותו לבעלה ולמלך העתידי. סלניה אז לקחה את החרב והתעמתה עם מלתזאר. כאשר מלתזאר גילה שסלניה נישקה את ארתור וארתור עומד להיות מלך, הוא השליך את ארתור, סלניה ובטאמש לצינוק. בצינוק הם פגשו את ארצ'יבלד בתור מינימון, כאשר מלתזאר ניסה לסחוט ממנו מידע. ארתור וסבו וסלניה ובטאמש מואצים מהכלא אל תעלה שאותה מלתאזר עומד להציף במים שיגיעו בסופו של דבר עד לארץ המינימונים. החבורה ניצלת כשהיא מוצאת בתעלה את מכונית הצעצוע של ארתור שנוסעת באמצעות סיבוב קפיץ. הם מגיעים לארץ המינימונים ומספיקים ברגע האחרון להיכנס אליה ולסגור את השער לפני שהמים מציפים את כולם. לאחר מכן נפרדים ארצ'יבלד וארתור מסלניה ובטאמש והם מתכוננים לחזור לצורתם האנושית מעל פני האדמה. לאחר חזרתו לצורתו האנושית ארתור מצליח עם עזרה קטנה של מינו, מינימון קטן דמות חפרפרת ובנו האבוד של היועץ המלכותי של המינימונים - מירו, למצוא צינור אשר יציף את נקרופוליס. בעזרת הצינור ארתור מציף את נקרופוליס ומציל את מינו ואבני האודם. ארצ'יבלד שילם לדווידו אבן אודם אחת. דווידו ניסה לקחת את כל אבני האודם ולמרבה המזל נתפס על יד הבוגו מתסלאי. לאחר מכן ארתור מחזיר את מינו לאביו מירו. בסוף הסרט ארתור האנושי מבקש מסלניה לחכות בסבלנות עד שייפגשו וסלניה מבטיחה לחכות עד שהוא יחזור. מדונה - הנסיכה סלניה ג'ימי פאלון - הנסיך בטאמש דייוויד בואי - הקיסר מלתזאר ג'ייסון בייטמן - הנסיך דארקוס, בנו של מלתזאר רוברט דה נירו - המלך סיפראט, אביהם של סלניה ובטאמש סנופ דוג - מקס הרווי קייטל - מירו אנתוני אנדרסון - קולומאסאל פרדי היימור - ארתור מיה פארו - דייזי, סבתו של ארתור רון קרופורד - ארצ'יבלד, סבו של ארתור לאור ההצלחה יצא ב-2009 סרט המשך לסרט הראשון, ארתור: נקמתו של מלתזאר. ב-2010 יצא הסרט השלישי בסדרה, ארתור 3: מלחמת שני העולמות. ערך מורחב – ארתור והמינימונים (סדרת טלוויזיה, 2018) לאור ההצלחה של הסרטים, נוצרה אף סדרה טלוויזיה באנימציה ממוחשבת באותה שם. מדיה וקבצים בנושא ארתור והמינימונים בוויקישיתוף "ארתור והמינימונים", במסד הנתונים הקולנועיים IMDb (באנגלית) "ארתור והמינימונים", באתר נטפליקס "ארתור והמינימונים", באתר AllMovie (באנגלית) "ארתור והמינימונים", באתר Rotten Tomatoes (באנגלית) "ארתור והמינימונים", באתר Box Office Mojo (באנגלית) "ארתור והמינימונים", באתר Metacritic (באנגלית) "ארתור והמינימונים", באתר אידיבי "ארתור והמינימונים", תסריט הסרט באתר Scripts.com (באנגלית) "ארתור והמינימונים", באתר דיסני+ סרטים (באנגלית) "ארתור והמינימונים", במסד הנתונים הקולנועיים KinoPoisk (ברוסית)